Sjoeffel

'ne Sjoeffel is e stök gereidsjap veur innen haof te wirke inne vorm van 'n horizontaal-ligkendj mets det vaszitj aan 'nen houtere steel. Me broek 't veur ónkroed loos te snieje vanne root, zodet 't oetdruueg en kepótgeit. Tegeliek daomit wuuertj de gróndj loosgemaak en boetedet de capillair wirking vanne baom gebaeterdj.

Door 't gebroek vanne langen, houtere steel kan me rechopstäöndj wirke. Veur kraf te kónne zètte (duje) zitj sjuuns baovenoppe steel 'n handjvat, d'n hiltj, vasgemaak.

Sjoeffelen is veural effektief bie zaodónkroed (ónkroed det zich veurnamelik vermeinigvöljig door zaod). Bie rootónkroed (die zich mitte reut vermeinigvöljige) mót me d"kker sjoeffele veure plantj oet te pötten en is 't wichtig de plantje van 't landj te rape, zoeadet ze neet trögkgreuje.

De bèste sjoeffele zeen neet geslepe, meh gesmi-jje. 'ne Gesmi-jje sjoeffel haet e taps blaad wodoor 't blaad ummer sjerp blief. Dees bewirking is duurder es sliepe.

Categorie:Gereidsjappe
Categorie:Tuin